Suchinthana/ta-wikipedia huggingface dataset:
ரம்யா சுப்பிரமணியன்

வி. ஜே. ரம்யா என்று அழைக்கப்படும் ரம்யா சுப்ரமணியன் (Ramya Subramanian) என்பவர் ஒரு இந்திய நடிகை மற்றும் தொலைக்காட்சி தொகுப்பாளர் ஆவார். இவர் தமிழ்த் திரைப்படத் துறையில் பணியாற்றுகிறார்.

தொழில் 

2004 இல் மிஸ் சென்னை போட்டியில் ரம்யா பங்கேற்றார்  விஜய் தொலைக்காட்சியில் கலக்கப்போவது யாரு?, உங்களில் யார் அடுத்த பிரபுதேவா?, நம்ம வீட்டு கல்யாணம், கேடி பாய்ஸ் கில்லாடி கேல்ஸ்  உள்ளிட்ட தொலைக்காட்சி நிகழ்ச்சிகளை இவர் தொகுத்து வழங்கினார். திருமணத்திற்குப் பிறகு, இவர் தொலைக்காட்சி பணிகளைக் குறைத்துக் பிற வேலையில் கவனம் செலுத்த அதிக விருப்பத்துடன் இருப்பதாக குறிப்பிட்டார்.

2007 ஆம் ஆண்டில், ரம்யா  மொழி படத்தின்  மூலம் திரைப்பட நடிகையாக அறிமுகமானார். 2015 இல் மணிரத்னத்தின் ஓ காதல் கண்மணி படத்தில் துல்கர் சல்மானின் தோழி அனன்யாவாக தோன்றினார். அதே ஆண்டில், இவர் 92.7 பிக் வானொலியில் தொகுப்பாளர் ஆனார். இவர் 2019 ஆகத்து மாதத்திற்கான வி இதழின் உடற்பயிற்சி சிறப்பு இதழின் அட்டைப்படத்தில் இடம்பெற்றார்.

தனிப்பட்ட வாழ்க்கை 
ரம்யா சென்னையில் பிறந்தார். பத்மா சேஷாத்ரி பால பவனில் 10 ஆம் வகுப்பு வரையிலான  பள்ளிப்படிப்பை முடித்தார். பின்னர்  ஆதர்ஷ் வித்யாலயாவில் தனது 11 வது மற்றும் 12 வது படிப்பை தொடர்ந்தார். பின்னர் இவர் சென்னை எம். ஓ. பி. வைணவ மகளிர் கல்லூரியில் காட்சித் தொடர்பியலில் இளம் அறிவியல் பட்டம்  பெற்றார்.

இவர் 2014 இல் அபர்ஜித் ஜெயராமனை மணந்தார், இந்த இணையர் 2015 இல் பிரிந்தனர்.

திரைப்படவியல்

குறிப்புகள்

வெளி இணைப்புகள் 

 

தமிழ்நாட்டு தொலைக்காட்சி பிரமுகர்கள்
வாழும் நபர்கள்
தமிழ்த் திரைப்பட நடிகைகள்
சென்னை நடிகைகள்
லோவ்லினா போர்கோஹைன்

லோவ்லினா போர்கோஹைன் (Lovlina Borgohain (பிறப்பு: 2 அக்டோபர் 1997) இந்தியாவின் அசாம் மாநிலத்தின் கோலாகாட் நகரத்தைச் சேர்ந்த  பெண் குத்துச்சண்டை வீராங்கனை ஆவார். இவர் 2020-ஆம் ஆண்டில் அருச்சுனா விருது வென்றார்.இவர் 2021 டோக்கியோ ஒலிம்பிக் போட்டியில் குத்துச் சண்டைப் போட்டியில் பெண்கள் பிரிவில் ஜெர்மனி வீராங்கனை நாடின் அபெர்ட்ஸ் மற்றும் தைவான் நாட்டின் சென் நயின் சிங்கை வென்று பதக்கப் பட்டியலில் இடம் பெற்றார்.

2020 தோக்கியோ ஒலிம்பிக்கில் வெண்கலப் பதக்கம்
2020 தோக்கியோ ஒலிம்பிக் போட்டியில் மகளிர் 69 கிகி பிரிவில் 2021 ஆம் ஆண்டு ஆகத்து 4 அன்று நடைபெற்ற அரை இறுதிப்போட்டியில் துருக்கியின் புசேனாஸ் சுர்மீனெலி என்பவரிடம் தோற்றார். இருப்பினும் இவர் இப்பிரிவில் வெண்கலப் பதக்கத்துடன் நிறைவு செய்தார். விஜேந்தர் சிங் மற்றும் மேரி கோம் ஆகியோருக்குப் பிறகு ஒலிம்பிக் போட்டிகளில் பதக்கம் வென்ற குத்துச்சண்டை வீரரானார்.

மேற்கோள்கள்

வெளி இணைப்புகள்

Lovlina Borgohain Profile Page:238

1997 பிறப்புகள்
வாழும் நபர்கள்
இந்தியக் குத்துச்சண்டை வீரர்கள்
இந்திய ஒலிம்பிக் குத்துச்சண்டை வீரர்கள்
ஒலிம்பிக் போட்டியாளர்கள்
கோலாகாட் மாவட்டம்
 
அசாமிய நபர்கள்
கிராஸ் ரூட் பிலிம் கம்பெனி

கிராஸ் ரூட் பிலிம் கம்பெனி (Grass Root Film Company) என்பது இந்திய திரைப்பட தயாரிப்பு நிறுவனம் ஆகும். இது இயக்குநர் வெற்றிமாறனால் நிறுவப்பட்டது.  இந்நிறுவனம் மீகா என்டர்டெயின்மென்ட் உடன் இணைந்து உதயம் என். எச். 4 படத்தின் வழியாக திரைப்பட தயாரிப்பில் நுழைந்தது. பின்னர் நிறுவனமானது உண்டர்பார் பிலிம்சுடன் இணைந்து 2013 இல் தயாரிக்கப்பட்ட பல திரைப்படத் திட்டங்களில் பணியாற்றியது. அதன் பின்னர் பல தமிழ்த் திரைப்படங்களைத் தயாரித்தது.

திரைப்படவியல்

குறிப்புகள்

வெளி இணைப்புகள் 

சென்னையில் உள்ள திரைப்படத் தயாரிப்பு நிறுவனங்கள்
லீஷா எக்லேர்ஸ்

லீஷா எக்லேர்ஸ் (Leesha Eclairs) என்பவர் ஒரு இந்திய தொலைக்காட்சி மற்றும் திரைப்பட நடிகை ஆவார். குறிப்பாக இவர் தமிழ் தயாரிப்புகளில் பணியாற்றியுள்ளார்.

தொழில் 
லீஷா எக்லேர்ஸ் நடிப்புத் தொழிலுக்கு வருவதற்கு முன் எத்திராஜ் மகளிர் கல்லூரியில் படிப்பை முடித்தார். 2016 ஆம் ஆண்டின் இறுதியில், இவர் ஒரே நேரத்தில் ஏழு திரைப்படங்களில் பணிபுரிந்தார். அந்த ஏழு படங்களில் மிக முக்கியமான மற்றும் இவரது முதல் வெளியீடாக, பலே வெள்ளையத்தேவா (2016) படம் வந்தது.  அந்த படத்தில் இவர் எதிரியின் மகளாக நடித்தார்.  மற்ற படங்களாக விஜய் வசந்திற்கு  ஜோடியாக வெளியிடப்படாத  திகில் படமான மை டியர் லிசாவும் , நிதின் சத்யவுடன் இணைந்து நடித்த சிரிக்க விடலாமா என்ற நகைச்சுவை நாடகப் படமும் அடங்கும். சமூக நாடகப்படமான பொது நலன் கருதி (2019) இல் இவர்  குழும நடிகர்களிடையே ஒருவராக தோன்றினார். அதில் சந்தோஷ் பிரதாப்பின் கதாபாத்திரத்தின் மீது காதல் கொண்டவராக நடித்தார்.

2018 அக்டோபரில், லீஷா நடித்த முதல் தொலைக்காட்சிப் தொடரான கண்மணி சன் தொலைக்காட்சியில் ஒளிபரப்பாகத் தொடங்கியது. இந்தத் தொடரில் அவர் முக்கிய கதாபாத்திரத்தில் நடித்தார், மேலும் இந்த தொடருக்காக லீஷா இடம்பெறும் காட்சிகள் ஜார்ஜியா மற்றும் இந்தியாவில்   படமாக்கபட்டன.

லீஷா சத்யசிவாவின் இரட்டை மொழிப் படமான மடை திறந்து (2020) படத்தில் நடித்தார். அதில் இவர் ஒரு பாரம்பரிய தென்னிந்திய பெண்ணாக நடித்தார்.வெளியிட்டுகுத் தயாராக உள்ள பிரியமுடன் பிரியா என்ற காதல் நாடகப் படத்தில்  இவர் முக்கிய கதாபாத்திரத்தில் நடித்துள்ளார்.

திரைப்படவியல்

தொலைக்காட்சி

திரைப்படங்கள்

குறிப்புகள்

வெளி இணைப்புகள் 

 

தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
தமிழ்த் திரைப்பட நடிகைகள்
வாழும் நபர்கள்
ஏக்னையா ஆறு

ஏக்னையா (Eknaiya) என்பது இந்தியாவின் உத்தரப்பிரதேச மாநிலத்திலுள்ள காசீப்பூர் மாவட்டத்தில் பாய்கின்ற ஒரு  சிறிய ஆறாகும். கர்மனாசா ஆற்றின் இயற்கையான துணை நதியாகவும் ஏக்னையா ஆறு கருதப்படுகிறது. கங்கை நதியை கர்மனாசா நதியுடன் இணைப்பதில் ஏக்னையா ஆறு முக்கியப்பங்கு வகிக்கிறது.  சமானியா நகரத்தில் தொடங்கும் ஏக்னையா ஆறு கம்சார் பகுதியிலுள்ள தேவைதா கிராமத்தில் முடிவடைகிறது. முற்காலத்தில் பல பெரிய ஆறுகளைக் கொண்ட ஒரு பெரிய நதியாக இருந்த ஏக்னையா காலப்போக்கில் மெல்ல மெல்ல வறண்டு போகத் தொடங்கியது. தற்காலத்தில் பெரும்பாலும் இதை ஓர் இயற்கையான கால்வாய் என குறிப்பிடுகின்றனர்.

மேற்கோள்கள் 

உத்தரப் பிரதேச ஆறுகள்
கோத்ரா ஆறு

கோத்ரா (Kodra) என்பது இந்தியாவின் பீகார் மாநிலத்திலுள்ள கைமூர், உரோத்தாசு ஆகிய மாவட்டங்களில் பாய்கின்ற ஒரு  சிறிய ஆறாகும். கைமூர் மலைகளில் உற்பத்தியாகும் கோத்ரா நதியின் ஆற்று முகத்துவாரம் துர்காவதி ஆற்றில் கலக்கிறது. துர்காவதி ஆற்றின் கிளையாறுகளில் ஒன்றாகவும் கோத்ரா நதி கருதப்படுகிறது.

மேற்கோள்கள் 

பீகார் ஆறுகள்
தர்மாவதி ஆறு

தர்மாவதி ஆறு  (Dharmawati River)  இந்தியாவின் பீகார் மாநிலத்திலுள்ள கைமூர் மற்றும்  உரோத்தாசு  மாவட்டங்களில் ஒரு  சிறிய ஆறாகப் பாய்கின்றது. தர்மாவதி நதியின் ஆற்று முகத்துவாரம் கைமூரிலுள்ள பஞ்ராவன் கிராமத்தில் கர்மனசா  ஆற்றில் கலக்கிறது.
 
துர்காவதி ஆற்றின் துணை ஆறாகக் கருதப்படும் தர்மாவதி ஆறு தொடர்ந்து மெல்ல மெல்ல வறண்டு வருகிறது.

மேற்கோள்கள் 

பீகார் ஆறுகள்
ராஜஸ்தான் (திரைப்படம்)

ராஜஸ்தான் (Rajasthan) 1999 ஆம் ஆண்டு மே மாதம் 1 ஆம் தேதியன்று  ஆர்.கே.செல்வமணி இயக்கிய தமிழ் மொழி திரைப்படமாகும். இந்த படத்தில் சரத்குமார் மற்றும் விஜயசாந்தி நடித்தனர், தலைவாசல் விஜய் , மணிவண்ணன், வடிவேலு மற்றும் தேவன் துணை வேடங்களில் நடித்தனர்.  இந்த படம் பின்னர் அதே பெயரில் தெலுங்கில் மொழிமாற்றம் செய்யப்பட்டது, சில காட்சிகள் உள்ளூர் நடிகர்களுடன் மீண்டும் படமாக்கப்பட்டது.

நடிகர்கள் 
 சரத்குமார்- ஹரிஹரன் 
 விஜயசாந்தி - காயத்திரியாக 
 ஸ்ரீவித்யா 
 தலைவாசல் விஜய் 
 மணிவண்ணன் 
 பிருத்விராஜ்
 வடிவேலு 
 தேவன்
 பிரகாஷ் ராஜ் 
 மஞ்சுளா 
 தளபதி தினேஷ்
 அல்போன்சா (சிறப்புத் தோற்றம் )

பாடல்கள் 

 "ஜெய் ஜவான்" - அருண்மொழி , டி. எல். மகராஜன்
 "மச்சான்" - எஸ். ஜானகி 
 ஜில் ஜிலாரா - மனோ , சுனந்தா
 "சொர்கத்தில்" - சங்கர் மகாதேவன் 
 "சிறகடிக்ரா" - எஸ். என். சுரேந்தர்

மேற்கோள்கள்

வெளி இணைப்புகள் 
 

1999 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
சரத்குமார் நடித்த திரைப்படங்கள்
மணிவண்ணன் நடித்த திரைப்படங்கள்
வடிவேலு நடித்த திரைப்படங்கள்
பிரகாஷ் ராஜ் நடித்த திரைப்படங்கள்
ஸ்ரீவித்யா நடித்த திரைப்படங்கள்
விஜயசாந்தி நடித்த திரைப்படங்கள்
தலைவாசல் விஜய் நடித்த திரைப்படங்கள்
பி. என். அக்சர்

பரமேஷ்வர் நாராயண் ஹக்சர்  (Parmeshwar Narayan Haksar (4 செப்டம்பர் 1913 – 25 நவம்பர் 1998)   முன்னாள் இந்தியப் பிரதமர் இந்திரா காந்தியின் முதன்மைச் செயலராக  (1971–73) நன்கு அறியப்பட்ட இந்திய வெளியுறவுத் துறை அதிகாரி மற்றும் இராஜதந்திரி ஆவார். இவர் இந்தியத் திட்டக் குழுவின் துணைத் தலைவராக இருந்தவர். மேலும் இவர் ஜவகர்லால் நேரு பல்கலைக்கழகத்தின் துணை வேந்தராக பணியாற்றியவர். காஷ்மீரப் பண்டிதரான பி. என். ஹக்சர் இந்திரா காந்தியின் நம்பிக்கைப் பெற்றவர்களில் ஒருவராவர்.

பி. என். ஹக்சர் இந்திய காப்பீட்டு நிறுவனங்கள் மற்றும் வங்கிகள் மற்றும் வெளிநாட்டவர் எண்ணெய் நிறுவனங்களை நாட்டுடமை ஆக்க்கும் திட்டத்திற்கு அரசுக்கு பெரிதும் வழிகாட்டியாக இருந்தார்.  1971-இல் வங்காளதேச விடுதலைப் போர் வெற்றிகரமாக அமைய, ருசியாவின் ஆதரவைப் பெற்று தந்தவர். பி. என். அக்சர் இந்திய-பாகிஸ்தான் நாடுகளுக்கிடையே  சிம்லா ஒப்பந்தம் ஏற்பட காரணமாக இருந்தவர் ஆவார்.

அக்சர் எழுதிய ஆங்கில நூல்கள்
Premonitions (1979)
Reflections on our Times (1982)
One more Life (1990)
Genesis of Indo-Pakistan Conflict on Kashmir
Haksar Memorial Vol-1Contemplations on the Human Condition
Haksar Memorial Vol-2 Contribution in Remembrance
Haksar Memorial Vol-3 Challenge for Nation Building in a world in turmoil
Nehru's Vision of Peace and Security in Nuclear Age
Studies in Indo-Soviet Relations

மேற்கோள்கள்

வெளி இணைப்புகள்
K. R. Narayanan: Speech in memory of P. N. Haksar; 7 January 1999
Ashok Mitra: The P. N. Haksar story

1913 பிறப்புகள்
1998 இறப்புகள்
ஜம்மு காஷ்மீர் மக்கள்
இந்திய அரசு அதிகாரிகள்
பஞ்சாப் நபர்கள்
குருதாஸ் காமத்

குருதாஸ் காமத் (Gurudas Kamat) (5 அக்டோபர் 1954 - 22 ஆகஸ்ட் 2018) இந்திய தேசிய காங்கிரசின் இந்திய அரசியல்வாதி ஆவார்.

கல்வி 
தொழிலில் வழக்கறிஞரான காமத், மும்பை ராம்நிரஞ்சன் போடார் கல்லூரியிலும், மும்பை அரசு சட்டக் கல்லூரியிலும் சட்டப் பட்டம் பெற்றார்.

தொழில் 
இவர் 2009 இல் மகாராட்டிராவின் வடகிழக்கு மும்பை மக்களவைத் தொகுதியிலும், 1984, 1991, 1998 , 2004 இல் மகாராஷ்டிராவின் வடமேற்கு மும்பை மக்களவைத் தொகுதியிலும் நாடாளுமன்ற உறுப்பினராக இருந்தார். இவர் 2009 முதல் 2011 வரை இந்திய அரசின் தகவல் தொடர்பு மற்றும் தகவல் தொழில்நுட்ப அமைச்சகத்தில் கூடுதல் பொறுப்பில் உள்துறை அமைச்சராக பணியாற்றினார். ஜூலை 2011இல், இவர் அமைச்சர் பதவியை விட்டு வெளியேறினார். 2013 இல், ஜூலையில் அகில இந்திய காங்கிரசு கட்சியின் பொதுச் செயலாளராக நியமிக்கப்பட்டார். ராஜஸ்தான், குசராத்து, தாத்ரா மற்றும் நகர் அவேலி, தமனும் தியூவும் ஆகிய பகுதிகளின் கட்சிக்குப் பொறுப்பேற்றார். பின்னர், இந்திய தேசிய காங்கிரசின் முடிவெடுக்கும் அமைப்பான காங்கிரசு செயற்குழு உறுப்பினராகவும் நியமிக்கப்பட்டார். 2014இல், நடைபெற்ற மக்களவைத் தேர்தலில் தோற்றார். 2017ஆம் ஆண்டில், காமத் இந்திய தேசிய காங்கிரசில் வகித்த அனைத்து பதவிகளையும் விட்டு வெளியேறினார். இவர் பதவி விலகிய போதிலும், கட்சி இவரை பொதுச் செயலாளராகவே அங்கீகரித்து வந்தது.

குடும்பம் 
1981 ஆம் ஆண்டில், காமத் மகரூக் என்பவரை மணந்தார். இவர்களுக்கு மருத்துவரான சுனில் என்ற ஒரு மகன் இருக்கிறார்.

இறப்பு 
குருதாஸ் காமத் 22 ஆகஸ்ட் 2018 அன்று மாரடைப்பால் புதுதில்லியில் உள்ள ஒரு தனியார் மருத்துவமனையில் காலமானார்.

மேற்கோள்கள்

வெளி இணைப்புகள் 
 

15வது மக்களவை உறுப்பினர்கள்
14வது மக்களவை உறுப்பினர்கள்
12வது மக்களவை உறுப்பினர்கள்
10வது மக்களவை உறுப்பினர்கள்
8வது மக்களவை உறுப்பினர்கள்
2018 இறப்புகள்
1954 பிறப்புகள்
சுதா ஜெயின்

சுதா ஜெயின் (Sudha Jain) (1949) என்பவர் மத்தியப் பிரதேச மாநிலத்தின் சாகர் நகரத்தைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சியை பிரதிநிதித்துவப்படுத்துகிறார். இவர் மத்தியப் பிரதேச சட்டமன்றத் தேர்தலில் மூன்று முறை அதாவது 1993, 1998 1998 மற்றும் 2003 சாகர் தொகுதியில் வெற்றி பெற்றார். இவர் 2007இல் மத்தியப் பிரதேச அரசாங்கத்தில் அமைச்சராகவும் இருந்தார். சாகர் தொகுதியின் முதல் பெண் சட்ட மன்ற உறுப்பினர் ஆவார். 2008 தேர்தலில் இவருக்குப் போட்டியிடும் வாய்ப்பு மறுக்கப்பட்டதால், மாவட்ட பாரதிய ஜனதா கட்சி தலைவர் சாயேந்திர ஜெயின் போட்டியிட்டார். இவர் வழக்கறிஞராகத் தொழில் புரிந்து வந்தார்

ஆரம்ப கால வாழ்க்கை
இவர் 13 அக்டோபர் 1949 அன்று இந்தியாவின் மத்தியப் பிரதேச மாநிலத்தின் சாகர் நகரில் பிறந்தார். இவரது தந்தை எம். எல். ஜெயின் என்பவர் தொழிலதிபரும் ராஷ்ட்ரிய சுயம்சேவாக் சங்கத்தின் தீவிரமான உறுப்பினரும் ஆவார். இவர் தனது இளங்கலை, முதுகலை மற்றும் முனைவர் பட்டங்களை சாகர் பல்கலைக்கழகத்தில் பெற்றார். வழக்கறிஞர் படிப்பில் இவர் பல்கலைக்கழகத்தில் முதலிடம் பெற்று தங்கப் பதக்கம் வென்றார். இவர் 16 ஆண்டுகள் சாகர் மாவட்ட நீதிமன்றத்தில் வழக்கறிஞராகப் பணியாற்றியுள்ளார்.

அரசியல் வாழ்க்கை
1991இல் நாடாளுமன்ற உறுப்பினரின் சமூக நல அமைப்பின் தலைவராக இருந்தார். மத்திய பிரதேச மாநிலத்தில் அமைச்சராக பதவி வகித்துள்ளார். இதைத் தொடர்ந்து இவர் மத்தியப் பிரதேச சட்டமன்றத் தேர்தலில் மூன்று முறை அதாவது 1993, 1998 மற்றும் 2003 சாகர் தொகுதியில் இருந்து தொடர்ந்து வெற்றி பெற்றார். 2008ஆம் ஆண்டில் இவர் மத்தியப் பிரதேசத்திற்கான பாரதிய ஜனதா கட்சியின் மாநில துணைத் தலைவரானார்.  2009ஆம் ஆண்டில் இவர் பாரதிய ஜனதா கட்சியின் சாகர் மாவட்டத்தின் மாவட்டத் தலைவரானார், மேலும் 2010 இல் ஜனாதிபதியாகவும் தொடர்ந்தார்.  2011இல் மத்தியப் பிரதேசத்தின் பெண்கள் நிதி மற்றும் மேம்பாட்டுக் கழகத்தின் தலைவராக ஆனார். மத்தியப் பிரதேச சட்டமன்றத்தில் இறைச்சி ஏற்றுமதிக்கு எதிரான மசோதாவை நிறைவேற்றுவதில் இவர் முக்கிய பங்கு வகித்தார். இவர் ஜெயின் முனி பிரமான் சாகர் மூலம் ஈர்க்கப்பட்டார். சாகர் நகரின் நீர் வழங்கல் பிரச்சனைக்கு நிரந்தர தீர்வாக சாகரில் "ராஜ்காட்" என்ற அணை கட்டப்படுவதில் முக்கிய பங்கு வகித்தார். சாகர் நகரில் மருத்துவக் கல்லூரியை நிறுவி, சாகர் பல்கலைக்கழகத்திற்கு மத்திய பல்கலைக்கழக தகுதியைப் பெறுவதிலும் வெற்றி பெற்றார். மத்தியப் பிரதேசத்தின் சிறந்த சட்டமன்ற உறுப்பினர் விருதையும் பெற்றார்.

மேற்கோள்கள் 

வாழும் நபர்கள்
1949 பிறப்புகள்
பாரதிய ஜனதா கட்சி அரசியல்வாதிகள்
ரன் (2020 திரைப்படம்)

ரன் (Run) என்பது 2020இல் இலட்சுமிகாந்த் சென்னா இயக்கத்தில் வெளியான தெலுங்கு உளவியல் பரபரப்பூட்டும் திகில்த் திரைப்படமாகும். இப்படத்தில் நவ்தீப், பூஜிதா பொன்னடா ஆகியோர் முன்னணி வேடத்தில் நடித்திருந்தனர். ஒய். ராஜீவ் ரெட்டியும், சாய் பாபா ஜாகர்லமுடியும் இணைந்து தயாரித்திருந்த இந்த படம் 29 மே 2020 அன்று ஆஹா என்ற மேலதிக ஊடக சேவை தளத்தில் வெளியிடப்பட்டது. மேலதிக ஊடக சேவையில் "அம்ருதராமம்" என்ற திரைப்படம் ஒரு மாதத்திற்கு முன்பே திரையிடப்பட்ட போதிலும் இந்த படம் முதல் தெலுங்கு ஓடிடி வெளியீடு என்று கூறப்படுகிறது.

கதை 
சுருதியும் சந்தீப்பும் கணவன் மனைவியாவர். அவர்கள் தங்கள் திருமண ஆண்டுவிழாவை உணவுடன் கொண்டாட ஏற்பாடு செய்கிறார்கள். ஆனால் சுருதி எதிர்பாராத விதமாக இறந்துவிடுகிறார். சந்தீப் அவளது மர்மமான மரணத்தில் சந்தேகம் கொண்டு அதைக் கண்டுபிடிக்க முயல்கிறான்.

நடிப்பு 

 சந்தீப் ரெட்டியாக நவ்தீப்
 சுருதியாக பூஜிதா பொன்னடா 
 கலீலாக அமித் திவாரி
 ரோசியாக பானு சிறீ மகேரா
 சங்கர் ரெட்டியாக முக்தார் கான்
 கற்பனை மருத்துவராக கௌசல்யா
 உண்மையான மருத்துவராக ஷாபி 
 ஹரி சந்திரன் பாபாயாக (மாமா)
 ராகுலாக கீரித்தி
 வெங்கட் பரத்தாக
 சாய் ஹர்ஷா ஒரு காவல் அதிகாரியாக

அக்டோபர் மற்றும் நவம்பர் 2019 க்கு இடையில் 24 நாட்களுக்கு முதன்மை புகைப்படம் எடுக்கும் பணி நடைபெற்றது.

வெளியீடு 
படம் 29 மே 2020 அன்று ஓடிடி தளமான ஆஹாவில் நேரடியாக வெளியிடப்பட்டது.

தி ஹிந்துவின் விமர்சகர் சங்கீதா தேவி தண்டூ, இந்த படத்தை "ஒரு மந்தமான உளவியல் பரபரப்பூட்டும் படம்" என்று எழுதினார். நவ்தீப்பின் நடிப்பைப் பாராட்டும் போது, திரைக்கதை கணிக்கக்கூடியதாக இருக்கிறது என்றும் மேலும் சிறப்பாக செயல்படுத்தப்பட்டிருக்கலாம் என்றும் தண்டூ கூறினார். தி டைம்ஸ் ஆஃப் இந்தியா இந்த படத்திற்கு ஐந்தில் ஒன்றரை நட்சத்திரங்களைக் கொடுத்தது. மேலும் அதன் பொருத்தமற்ற திரைக்கதை மற்றும் மோசமாக எழுதப்பட்ட திரைக்கதைக்காக படத்தை கடுமையாக விமர்சித்தது.  பிரத்யுஷ் பராசாராமன் பிலிம் கம்மாபானியன் என்பதில் எதிர்மறையான விமர்சனத்தை அளித்தார்.

மேற்கோள்கள்

வெளி இணைப்புகள் 
 

இந்தியத் தெலுங்குத் திரைப்படங்கள்
2020 தெலுங்குத் திரைப்படங்கள்
அர்ச்சனா சிட்னிஸ்

அர்ச்சனா சிட்னிஸ்(Archana Chitnis) (பிறப்பு 20 ஏப்ரல் 1964) மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதி. புர்ஹான்பூரை (விதான் சபா தொகுதி) பிரதிநிதித்துவப்படுத்தும் மத்திய பிரதேச சட்டமன்ற உறுப்பினராக இருந்த இவர் மாநிலத்தின் கல்வி அமைச்சராக பணியாற்றியுள்ளார்.இவர் பெண்கள் மற்றும் குழந்தைகள் மேம்பாட்டு அமைச்சராக சிவராஜ் சிங் சவுகானின் அமைச்சரவைக்கு திரும்பினார்.புர்கான்பூரிலிருந்து தாக்கூர் சுரேந்திர சிங்கிற்கு எதிராக 2018 மத்தியப் பிரதேச சட்டமன்றத் தேர்தலில் இவர் தோற்றார்.

ஆரம்ப கால வாழ்க்கை

இவர் 1984 ஆம் ஆண்டில் மாணவர் அரசியலில் நுழைந்தார். இந்தூரில் உள்ள தேவி அகில்யா பல்கலைக்கழகத்தின் பல்கலைக்கழகப் பிரதிநிதி மற்றும் 1984-85 இல் அரசு பட்டக் கல்லூரி மாணவர் சங்கத்தின் செயலாளராகப் பணியாற்றினார்.  குஜராத்தி மாநிலத்தில் இந்தூர் அறிவியல் கல்லூரியின் முன்னாள் விரிவுரையாளரும் ஆவார்.

அரசியல் வாழ்க்கை

ஸ்வயம்சித் கூட்டுறவு சர்க்கரை மற்றும் விவசாயத் தொழில்துறை உறுப்பினர், காந்த்வா மாவட்டத்தில் உள்ள விஸ்ரம்பூர் (குடி) மற்றும் சுயம்சித் பெண்கள் கூட்டுறவு வங்கி நிறுவனம், இந்தூர் மற்றும் ஓஜஸ்வினி (பெண்கள் பத்திரிகை).  பாஜக மகிளா மோர்ச்சா நகர செயலாளர், இந்தூர். மகிளா மோர்ச்சாவின் முன்னாள் மாநில துணைத் தலைவர்.  ஏபிவிபியின் பெண்கள் பிரிவின் முன்னாள் தலைவர்.  2003 ஆம் ஆண்டில், அவர் 12 வது விதான் சபாவாக தேர்ந்தெடுக்கப்பட்டார் மற்றும் பெண்கள் மற்றும் குழந்தைகள் மேம்பாடு, சமூக நலன், உயர் கல்வி, தொழில்நுட்ப கல்வி மற்றும் பயிற்சி, கால்நடை பராமரிப்பு, மாடு மேம்பாட்டு வாரியம் மற்றும் சமூக நீதி அமைச்சராக இருந்தார்.  மாநில பாஜகவின் செய்தி தொடர்பாளர்.  சிங்கப்பூர், பிரான்ஸ், ஜெர்மனி உட்பட பல நாடுகளுக்கு பயணம் செய்தார்.  2008 ஆம் ஆண்டில் 13 வது சட்டசபை உறுப்பினராக தேர்ந்தெடுக்கப்பட்டார் மற்றும் தொழில்நுட்ப கல்வி மற்றும் பயிற்சி, பள்ளி கல்வி மற்றும் உயர் கல்வி அமைச்சராக நியமிக்கப்பட்டார்.

2013 ஆம் ஆண்டு சட்டமன்ற உறுப்பினராக மூன்றாவது முறையாக தேர்ந்தெடுக்கப்பட்டார். திருமதி.  அர்ச்சனா சிட்னிஸ் ஜூன் 30, 2016 அன்று முதலமைச்சர் சிவராஜ் சிங் சhanகானின் அமைச்சரவையில் கேபினட் அமைச்சராக நியமிக்கப்பட்டார்.

மேற்கோள்கள்

மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
1964 பிறப்புகள்
21-ஆம் நூற்றாண்டு இந்திய அரசியல்வாதிகள்
மத்தியப் பிரதேச சட்டமன்ற மகளிர் உறுப்பினர்கள்
வட்டிலப்பம்

வட்டலாப்பம் / வட்டலாப்பம் (Watalappam; இலங்கை மலாய்:serikaya) என்பது தேங்காய் கூழ் தேங்காய் கலப்புனவு ஆகும். இதில் செறிவூட்டப்பட்ட பால், வெல்லம், முந்திரி, முட்டை, பல்வேறு மசாலா பொருட்கள் (ஏலக்காய், கிராம்பு மற்றும் சாதிக்காய் உள்ளிட்ட) சேர்க்கப்பட்டிருக்கும். சில நேரங்களில் தடித்த பாண்டான் சாறு அல்லது துருவப்பட்ட வெனிலா காய் சேர்க்கப்பட்டிருக்கும்.

18ஆம் நூற்றாண்டில் ஒல்லாந்தர் கால இலங்கை ஆட்சியின் போது இந்தோனேசியாவிலிருந்து இலங்கைக்குக் குடிபெயர்ந்த இலங்கை மலாய்க்காரர்களால் இந்த உணவு கொண்டு வரப்பட்டதாக நம்பப்படுகிறது. வட்டலாப்பம் என்பது தமிழ் மொழியில் மருவிய சொல்லாக இருக்கலாம். வாட்டில் (Vattil) என்பது கோப்பையினையும் மற்றும் அப்பம் என்பது அணிச்சலையும் குறிக்கும். இதனாலே இது வட்டலாப்பம் (கப் கேக்) என அழைக்கப்படுகிறது. இந்த உணவு உண்மையில் தமிழ் மக்கள் அறிந்திருக்கவில்லை. முட்டை, தேங்காய்ப் பால், பனை சர்க்கரை மற்றும் பாண்டன் அல்லது ஸ்க்ரூபின் இலைகளால் வேகவைத்த உணவான இது செரிக்காயா எனப்படும் மலாய் இனிப்பு வகையிலிருந்து பெறப்படுகிறது. தோற்றத்தின் அடிப்படையில் இரண்டு உணவுகளுக்கும் ஒற்றுமையுள்ளது. இது இடச்சுக்காரர்களிடமிருந்து பெறப்பட்ட வார்த்தையாகக் கூட இருக்கலாம். விலா அதாவது கஸ்டார்ட் என்பது வட்டார வழக்காக இலங்கை சோனகர் வட்டாரத்தைப் பயன்படுத்தி வட்டில்-அப்பன் என்ற தமிழ்ப் பெயராகப் பயன்படுத்தப்பட்டது.

இலங்கையின் முசுலீம் சமூகத்துடன் தன்னை அடையாளம் காட்டிக்கொண்ட இனிப்பான இது, ஈகைத்திருநாள், ரமலான், திருமணங்கள், மத விழாக்கள் மற்றும் பிற சமூக விழாக்கள் மற்றும் கொண்டாட்டங்களின் போது பிரபலமாக உள்ளது.

இதையும் பார்க்கவும் 

 இலங்கை உணவு முறைகள்

மேற்கோள்கள் 

தமிழர் சமையல்
சிற்றுண்டி உணவுகள்
அசோக் குமார் யாதவ்

அசோக் குமார் யாதவ் (Ashok Kumar Yadav)(பிறப்பு 21 ஜூன் 1970) என்பவர் இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராவார்.

மக்களவை உறுப்பினராக
அசோக் குமார் 2019 இந்திய பொதுத் தேர்தலில் பீகார், மதுபனீ மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். 2024ஆம் ஆண்டு நடைபெற்ற இந்தியப் பொதுத் தேர்தலில் மீண்டும் போட்டியிட்டு 18ஆவது மக்களவை உறுப்பினராக அசோக் குமார் உள்ளார்.

சட்டமன்ற உறுப்பினராக
இவர் பிப்ரவரி 2005, அக்டோபர் 2005 மற்றும் மீண்டும் 2010இல் பாரதிய ஜனதா கட்சியின் உறுப்பினராக கியோட்டியிலிருந்து (விதான் சபா தொகுதி) பீகார் சட்டமன்றத்திற்குத் தேர்ந்தெடுக்கப்பட்டார். இவர் பாஜக தலைவர் உக்கும்தேவ் நாராயண் யாதவின் மகனாவார்.

மேற்கோள்கள்

வெளி இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பீகார் சட்டமன்ற உறுப்பினர்கள்
1970 பிறப்புகள்
17வது மக்களவை உறுப்பினர்கள்
வாழும் நபர்கள்
பாரதிய ஜனதா கட்சி அரசியல்வாதிகள்
18ஆவது மக்களவை உறுப்பினர்கள்
வவுனியாப் பல்கலைக்கழகம்

வவுனியாப் பல்கலைக்கழகம் (University of Vavuniya; சுருக்கமாக UoV) என்பது இலங்கையின் வடக்கே வவுனியாவில் இயங்கும் ஒரு பொதுப் பல்கலைக்கழகம் ஆகும். யாழ்ப்பாணப் பல்கலைக்கழகத்தின் கீழ் இயங்கிய வவுனியா வளாகத்தைப் பல்கலைக்கழகமாகத் தரமுயர்த்தும் அறிவிப்பை இலங்கை அரசு 2021 யூன் மாதத்தில் அறிவித்தது. அதிகாரபூர்வமாக இப்பல்கலைக்கழகம் 2021 ஆகத்து 1-இல் ஆரம்பமானது. இப்பல்கலைக்கழகத்தின் முதலாவது உபவேந்தராக பேராசிரியர் தம்பு மங்களேசுவரன் அன்றைய அரசுத்தலைவர் கோட்டாபய ராஜபக்சவினால் நியமிக்கப்பட்டார்.

வரலாறு 
1991 இல், பிரயோக கணிதமும் கணித்தலும், கணக்கியல், நிதித்துறை ஆகிய கற்கை நெறிகளுக்காக வவுனியா நகரில் வட மாகாண இணைப் பல்கலைக்கழகக் கல்லூரி ஆரம்பிக்கப்பட்டது. 1997 மார்ச் 26 முதல் இக்கல்லூரியை யாழ்ப்பாணப் பல்கலைக்கழகத்தின் வவுனியா வளாகமாக செயற்படுவதற்கான வர்த்தமானி அறிவித்தல் வெளியிடப்பட்டது. 1997 ஏப்ரல் 1 முதல் இது வவுனியா வளாகமாக இயங்கத் தொடங்கியது. இங்கு முதலில் பிரயோக விஞ்ஞான பீடம்,வியாபார கற்கைகள் பீடம் ஆகிய பீடங்கள் அமைக்கப்பட்டன. 1998 அக்டோபர் மாதத்தில் இவ்விரு பீடங்களுக்கும் மாணவர்கள் சேர்த்துக் கொள்ளப்பட்டனர். பிரயோக விஞ்ஞான பீடத்திலே 2006 ஆம் ஆண்டளவில் தகவல் மற்றும் தொடர்பாடல் தொழில்நுட்பக்  கற்கைநெறியும் சேர்த்துக் கொள்ளப்பட்டது. அதன் பின்னர் 2020 ஜனவரி 29 ஆம் திகதி தொழிநுட்பக் கற்கைகள் பீடம் ஆரம்பிக்கப்பட்டது.

இப்பல்கலைக்கழகம் வவுனியாவில் இருந்து 10 கிமீ தூரத்தில் வவுனியா-மன்னார் வீதியில் பம்பைமடு என்ற இடத்தில் அமைந்துள்ளது. 160 ஏக்கர் காணியில்  இப்பல்கலைக்கழகம் அமைந்துள்ளது.

அமைப்பு 
வியாபார கற்கைகள் பீடம் 
 நிதி மற்றும் கணக்கியல் துறை
 ஆங்கில மொழி கற்பித்தல் துறை 
 கருத்திட்ட முகாமைத்துவத் துறை 
 மனிதவள முகாமைததுவத் துறை 
 சந்தைப்படுத்தல் முகாமைத்துவத் துறை 
 வியாபாரப் பொருளியல் துறை 
 முகாமைத்துவ மற்றும் தொழில் உரிமையாண்மைத் துறை

பிரயோக விஞ்ஞானபீடம்  
 பௌதீக விஞ்ஞானத் துறை 
 உயிர்-விஞ்ஞானத் துறை

தொழில்நுட்பவியல் கற்கைகள் பீடம்
 தகவல் மற்றும் தொடர்பாடல் தொழில்நுட்பவியல் துறை

துணைவேந்தர்கள்
பேராசிரியர் அருளம்பலம் அற்புதராஜா (8 சூலை 2024 - இன்று)
பேராசிரியர் தம்பு மங்களேசுவரன் (1 ஆகத்து 2021 - 7 சூலை 2024)

மேற்கோள்கள்

வெளி இணைப்புகள் 
 வவுனியா பல்கலைக்கழகம்
 வவுனியா வளாகம்

வவுனியா மாவட்டத்தில் கல்வி
இலங்கையின் பல்கலைக்கழகங்கள்
சுந்தர் ராவ் நட்கர்ணி

சுந்தர் ராவ் நட்கர்ணி (Sundar Rao Nadkarni) ஓர் இந்திய திரைப்பட நடிகரும், திரைக்கதை ஆசிரியரும், ஒளிப்பதிவாளரும், திரைப்படத் தயாரிப்பாளர்|தயாரிப்பாளரும்]], இயக்குநரும் ஆவார். ஏவிஎம் நிறுவனத்தின் தயாரிப்பில் 1940ஆம் ஆண்டில் தெலுங்கில் வெளியான "பூகைலாஷ்" என்ற முதல் வெற்றிப் படத்தின் இயக்குநராக இருந்தார். பின்னர்  1944 ஆம் ஆண்டு வெளிவந்து சாதனைப்படைத்த  ஹரிதாஸ் என்ற தமிழ்த் திரைப்படத்தையும் இயக்கியிருந்தார்.

ஆரம்ப கால வாழ்க்கை 
சுந்தர் ராவ் நட்கர்ணி மங்களூரில் ஒரு கொங்கணி பேசும் குடும்பத்தில் பிறந்தார். சூர்யா பிலிம்ஸ் தயாரித்த ஊமைத் திரைப்படங்களில் நடிகராக பெங்களூரில் தனது வாழ்க்கையைத் தொடங்கினார். பின்னர், மும்பைக்கு சென்று, திரைப்பட இயக்கத்திலும், படத்தொகுப்பிலும் ஈடுபட்டார். அப்போது வெளியான சபாபதியின் வெற்றிக்குப் பிறகு, மற்றொரு நகைச்சுவைத் திரைப்படத்தை உருவாக்க முயன்று வந்த ஆவிச்சி மெய்யப்பச் செட்டியாரின் கண்ணில் பட்டார். அதன் பிறகு, இவர் கோயம்புத்தூரிலும், இறுதியாக சென்னையிலும் நிரந்தரமாக குடியேறினார்.

1942ஆம் ஆண்டில், என் மனைவி என்ற தமிழ்த் திரைப்படத்தை இயக்கினார். இதன் வெற்றியைத் தொடர்ந்து, நட்கர்ணி மற்ற வெற்றிகரமான தமிழ் படங்களையும் இயக்க ஆரம்பித்தார். 1944இல் வெளிவந்த "ஹரிதாஸ்" இவரது மிகப்பெரிய வெற்றித் திரைப்படமாகும். இது ஒரு திரையரங்கில் 110 வாரங்கள் ஓடிய முதல் தமிழ் படம் என்ற சாதனையைப் படைத்தது. இவர் பல சிறந்த தமிழ் நடிகர்களை இயக்கியுள்ளார். குறிப்பாக "ஹரிதாஸ்" (1944) படத்தில் தியாகராஜ பாகவதர்,  டி. ஆர். ராஜகுமாரி போன்றோரையும், கிருஷ்ண விஜயம் (1950) படத்தில் பி. வி. நரசிம்ம பாரதியையும், மகாதேவி (1957) படத்தில் ம. கோ. இராமச்சந்திரன், சாவித்திரி ஆகியோரையும் இயக்கியிருந்தார்.

மேற்கோள்கள் 

 

கன்னடத் திரைப்பட இயக்குநர்கள்
தெலுங்குத் திரைப்பட இயக்குநர்கள்
தமிழ்த் திரைப்பட இயக்குநர்கள்
சாந்தா துக்காராம்

சாந்தா துக்காராம் (Santha Thukaram) என்பது 1963 ஆம் ஆண்டு வெளியான தமிழ் திரைப்படம் ஆகும். இதை சுந்தர் ராவ் நட்கர்ணி இயக்கியிருந்தார். பி. ராதாகிருஷ்ணா தயாரித்திருந்தார். கன்னடத்தில் ஒரே நேரத்தில் படமாக்கப்பட்டது.இந்த படத்தில் ராஜ்குமார், உதய்குமார், சிவாஜி கணேசன், கே. எஸ். அஸ்வத், பாலகிருஷ்ணா ஆகியோர் முக்கிய கதாபாத்திரங்களில் நடித்திருந்தனர். இந்த படத்திற்கு விஜய பாஸ்கர் இசையமைத்திருந்தார். இந்தப் படம் 11வது தேசிய திரைப்பட விருதுகளில் கன்னடத்தில் சிறந்த திரைப்படத்திற்கான தேசிய திரைப்பட விருதை பெற்றது. திரைப்படம் கவிஞரும் துறவியுமான துக்காராமின் வாழ்க்கையை அடிப்படையாகக் கொண்டது.

நடிப்பு 

 துக்காராமாக ராஜ்குமார் 
 உதயகுமார்
 கே. எஸ். அஸ்வத்
 மும்பாஜியாகபாலகிருஷ்ணா 
 சிவாஜி கணேசன்
 சி. வி. சிவசங்கர்
 பி. வாதிராஜ்
 எச். ஆர். அனுமந்த ராவ்
 சுந்தர் ராவ்
 எச். கிருஷ்ண சாஸ்திரி
 குப்பராஜ்
 ஜீஜாவாகலீலாவதி 
 பண்டரிபாய்
 மேனகாவாகராஜஸ்ரீ 
 மாதாவாக கலா
 காசியாக சுமா

ஒலிப்பதிவு 
படத்தின் பால்களுக்கு விஜய பாஸ்கர் இசையமைத்திருந்தார்.

மேற்கோள்கள்

வெளி இணைப்புகள் 
 
 

இந்தியத் தமிழ்த் திரைப்படங்கள்
1963 தமிழ்த் திரைப்படங்கள்
1963 கன்னடத் திரைப்படங்கள்
இந்தியக் கன்னடத் திரைப்படங்கள்
எம்மா மெக்கியோன்

எம்மா மெக்கியோன் (Emma McKeon) ஆஸ்திரேலியாவின் நீச்சல் வீராங்கனையான இவர், 2021 டோக்யோ ஒலிம்பிக்கில் நீச்சல் போட்டிகளில் ஏழு பதக்கங்களை வென்றுள்ளார். இவர் 50 மீட்டர் ஃப்ரீ ஸ்டைல், 100 மீட்டர் ஃப்ரீ ஸ்டைல்,  100 மீட்டர் ஃப்ரீ ஸ்டைல் ரிலே,  100 மீட்டர் மிட்லே ரிலே என நான்கு போட்டிகளில் தங்கப் பதக்கம் வென்றுள்ளார். மேலும் இவர் 100 மீட்டர் பட்டர்ஃப்ளை மற்றும்  200 மீட்டர் ஃப்ரீ ஸ்டைல் ரிலே, கலப்பு 100 மீட்டர் மிட்லே ரிலே ஆகிய போட்டிகளில் வெண்கலம் வென்றுள்ளார். ஒரே ஒலிம்பிக்கில் ஏழு பதக்கங்களை ஒரு பெண் வெல்வது இதுவே முதல் முறை ஆகும்.

இவர் உலகிலேயே ஒரே ஒலிம்பிக் போட்டியில் 50 மீட்டர் மற்றும் 100 மீட்டர் ஃப்ரீ ஸ்டைல் நீச்சல் போட்டிகள் என இரண்டிலும் தங்கம் வென்ற நான்காவது பெண்மணி ஆவார்.

கடந்த 2016 ஒலிம்பிக் நீச்சல் போட்டகளில் ஒரு தங்கம், இரு வெள்ளி, ஒரு வெண்கலம் என மொத்தம் 11 பதக்கங்களை எம்மா மெக்கியோன் வென்றுள்ளார்.

மேற்கோள்கள்

ஆஸ்திரேலிய ஒலிம்பிக் வீரர்கள்
ஒலிம்பிக் போட்டியாளர்கள்
ஆஸ்திரேலிய நீச்சல் வீரர்கள்
நீச்சல் வீரர்கள்
இந்தியாவில் தைபே பொருளாதார மற்றும் கலாச்சார மையம்

இந்தியாவில் உள்ள தைபே பொருளாதார மற்றும் () கலாச்சார மையம் இந்தியாவில் தைவானின் பிரதிநிதி அலுவலகம் ஆகும், இது தைவானுடனான இராஜதந்திர உறவுகள் இல்லாத நிலையில் ஒரு உண்மையான தூதரகமாக செயல்படுகிறது. இது 1995 இல் நிறுவப்பட்டது.

இதற்கு தற்போதைய பிரதிநிதியாக பாஷுவான் ஜெர் தலைமை தாங்குகிறார்.

இந்த மையம் நேபாளம் மற்றும் பூடானுடனான உறவுகளுக்கும் பொறுப்பாகும், மேலும் தாய்லாந்தில் உள்ள பாங்கொக்கில் உள்ள தைபே பொருளாதார மற்றும் கலாச்சார அலுவலகத்துடன் பங்களாதேஷுக்கு கூட்டுப் பொறுப்பு உள்ளது. 2004 மற்றும் 2009 க்கு இடையில், வங்கதேசத்துடனான விவகாரங்கள் டாக்காவில் உள்ள வங்காளதேசத்தில் உள்ள தைபே பொருளாதார மற்றும் கலாச்சார அலுவலகத்தால் கையாளப்பட்டன.

சென்னையில் உள்ள தைபே பொருளாதார மற்றும் கலாச்சார மையம் 2012-ல் உருவாக்கப்பட்டது. இது இலங்கை மற்றும் மாலத்தீவுகள் மற்றும் இந்தியாவின் தென் மாநிலங்கள் மற்றும் பிரதேசங்களுக்கு பொறுப்பாகும்.

தைவானில் உள்ள அதன் சமமான அமைப்பு தைபேயில் உள்ள இந்தோ-தைபே அமைப்பு ஆகும்.

பிரிவு 

 தூதரக பிரிவு
 பொருளாதார பிரிவு
 கல்வி பிரிவு
 அறிவியல் மற்றும் தொழில்நுட்ப பிரிவு

பிரதிநிதி 

 டெய்ன் சுங்-குவாங் (2013-2020)

இதையும் பார்க்கவும் 

 தைவானின் இராஜதந்திர பணிகளின் பட்டியல்
 இந்தியாவில் இராஜதந்திர பணிகளின் பட்டியல்
 இந்தியா -தைவான் உறவுகள்
 இந்தியாவின் இராஜதந்திர பணிகளின் பட்டியல்
 சென்னையில் தைபே பொருளாதார மற்றும் கலாச்சார மையம்

மேற்கோள்கள்  

இந்திய அமைப்புகள்
இந்திய வெளியுறவுக் கொள்கை
மாஸ்டர் விநாயக்

விநாயக் தாமோதர் கர்நாடகி (Vinayak Damodar Karnataki) (19 ஜனவரி 1906 - 19 ஆகஸ்ட் 1947) பொதுவாக மாஸ்டர் விநாயக் என்று குறிப்பிடப்படுகிறார். 1930கள் - 1940களில் பணியாற்றிய ஓர் இந்திய நடிகரும் திரைப்பட இயக்குநரும் ஆவார்.

தனிப்பட்ட வாழ்க்கை 
மாஸ்டர் விநாயக் இந்தியாவின் மகாராட்டிராவின் கோலாப்பூரில் பிறந்தார். ஆசிரியராகத் தனது பணியைத் தொடங்கிய இவர் பின்னர் திரைத்துறையில் நுழைந்தார். இவர் சுசீலா என்பவரை மணந்தார். மறைந்த நடிகை நந்தாவும், நடிகை ஜெய்ஸ்ரீ டி. என்பவரை மணந்த திரைப்பட தயாரிப்பாளரும் இயக்குனருமான ஜெயப்பிரகாஷ் கர்நாடகியும் இவரது பிள்ளைகளாவர்.

இவர் இந்திய திரைப்படத் துறையில் உள்ள பல ஆளுமைகளுடன் தொடர்புடையவர். இவரது சகோதரர் வாசுதேவ் கர்நாடகி ஒளிப்பதிவாளரானார். அதே நேரத்தில் புகழ்பெற்ற திரைப்பட பிரமுகர்கள் பாபுராவ் பெந்தர்கர் (1896-1967), பால்ஜி பெந்தர்கர் (1897-1994) இவரது ஒன்றுவிட்ட சகோதரர்கள். இவர் புகழ்பெற்ற திரைப்பட இயக்குநர் வி. சாந்தாராமின் தாய்வழி உறவினராவார். இவர் விநாயக் மங்கேஷ்கர் குடும்பத்தின் ஒரு நல்ல நண்பராவார்.  மேலும், லதா மங்கேஷ்கரை திரைப்படத் துறைக்கு அறிமுகப்படுத்தி  தனது திரைப்படமான பஹீலே மங்களகௌர் என்ற படத்தில் வாய்ப்பளித்தார்.

இவர் 1936 இல் ஹன்ஸ் பிட்சர்ஸ் என்ற நிறுவனத்தை இணை நிறுவினார். இவரது படைப்புகளில், 1936ஆம் ஆண்டு வெளியான பிரம்மச்சாரி என்ற  மராத்தி திரைப்படத்துக்காக இவர் சிறப்பாக நினைவுகூரப்பட்டார். இந்தப் படத்தில் முன்னணி நாயகியை ( மீனாட்சி சிரோத்கர் ) குளியல் உடையில் நடிக்க வைத்தது அபோது சர்ச்சைக்குரியதாக கருதப்பட்டது.

இறப்பு 
விநாயக் 1947இல் மும்பையில் காலமானார்.

மேற்கோள்கள்

வெளி இணைப்புகள் 

1906 பிறப்புகள்
1947 இறப்புகள்
மராத்தித் திரைப்பட நடிகர்கள்
இந்தித் திரைப்பட இயக்குநர்கள்
இந்தித் திரைப்பட நடிகர்கள்
இந்தியத் திரைப்பட நடிகர்கள்
இந்தியத் திரைப்பட இயக்குநர்கள்
2021 அசாம் நிலநடுக்கம்

2021 அசாம் நிலநடுக்கம் (2021 Assam Earthquake) என்பது இந்தியாவில், அசாம் மாநிலத்தில், 2021 ஆம் ஆண்டு ஏப்ரல் 28 ஆம் நாள் இந்திய சீர் நேரம் 07.51 மணிக்கு தேகியாஜுளியிலிருந்து 11 கிமீ (7 மைல்) தூரத்திலுள்ள பகுதியை நிலநடுக்க அளவீட்டில் 6 மதிப்புடைய அளவில் தாக்கிய நில அதிர்வைக் குறிக்கிறது. இந்த நிலநடுக்கம் கவுகாத்தி நகரின் வடக்கே 140 கிமீ (86 மைல்) தொலைவில் 34 கிமீ (21 மைல்) ஆழத்தில் ஏற்பட்டது. இதன் விளைவாக இரண்டு உயிரிழப்புகள் மற்றும் குறைந்தது 12 காயங்கள் ஏற்பட்டன.

நிலவியல் அடுக்கமைப்பு 
அசாம் பிராந்தியத்தின் நிலவியலடுக்கின் அமைவானது, இந்தியா, பர்மா மற்றும் யூரேசிய தட்டுகளின் ஒருங்கிணைப்பால் ஆதிக்கத்திற்குள்ளாகின்ற பகுதியாகும். முதன்மை மேற்புற நிலவடுக்கு உந்துவிசை, முதன்மை எல்லைப்புற உந்துவிசை மற்றும் முதன்மை மைய உந்து விசை, முதன்மை இமாலய உந்து விசையின் அனைத்து பக்கவாட்டு விசைகள் ஆகிய அடிப்படை அமைப்புகள் இந்தியாவானது ஆசியாவின் இதரப் பகுதியை நோக்கிய அமுக்க வீதத்தைத் தன்னகத்தே கொண்டவையாக இருக்கின்றன. 1950ஆம் ஆண்டின் மிகப்பெரிய அசாம்-திபெத் நிலநடுக்கம் 8.6 நிலநடுக்க அளவுந்து விசை அளவுடையதாய், மிகப்பெரியதாய் இருந்தது. இந்த நிலநடுக்கமானது, முதன்மை இமாலய உந்து விசை மற்றும் முதன்மை மேற்புற நிலவடுக்கு உந்து விசை ஆகியவற்றில் ஏற்பட்ட சீர்குலைவின் காரணமாய் ஏற்பட்டதாய் இருந்தது.

நிலநடுக்கம் 

இமயமலையின் அடிவாரத்தில் ஒரு மேலோட்டமான ஆழத்தில் சாய்ந்த சறுக்கலின் விளைவாக நிலநடுக்கம் ஏற்பட்டது. இந்தியாவின் தேசிய நில அதிர்வு மையத்தின் பகுப்பாய்வில், நிலநடுக்கம் முதன்மை மேற்புரவடுக்கு உந்த விசை அருகில் உள்ள கோப்பிலி ஃபால்ட் வழியாக நழுவியது தெரியவந்தது.  இது ஷில்லாங் பீடபூமியின் கிழக்கில் இருந்து, அசாம் பள்ளத்தாக்கு வழியாக மற்றும் பூட்டானில் மொத்தம் 300 கிமீ நீளமும், 30 கிமீ அகலமும் கொண்ட ஒரு வடகிழக்குப் பகுதியின் திடீர் சரிவு ஆகும். அதன் முதன்மையான நழுவல் உணர்வு வலது பக்க பக்க திடீர் சரிவு ஆகும்.

தாக்கம் 
இந்நிலநடுக்கம் அருகிலுள்ள கட்டிடங்களுக்கு மிதமான பரவலான சேதத்தை ஏற்படுத்தியது. ஆகையால், சரிவுகள் எதுவும் இல்லை. பாதிக்கப்பட்ட கட்டிடங்களில் நாகானில் ஒரு பல்லடுக்கு மாடிக் கட்டிடம் அதன் பக்கவாட்டில் சாய்ந்து அருகிலுள்ள கட்டிடத்தின் மேல் சாய்ந்தது. வீடுகள் மற்றும் வணிக கட்டிடங்களின் சுவர்களிலும் விரிசல் தோன்றியது. செங்கற்கள்  விழுந்ததில் ஒரு சில வாகனங்கள் சேதமடைந்தன. நிலச்சரிவு மற்றும் நிலத்தின் சீர்குலைவு அசாமில் பதிவாகியுள்ளது. அருகிலுள்ள பூடானிலும் கட்டிடங்களுக்கு சேதம் ஏற்பட்டதாக அறிவிக்கப்பட்டது, மேலும் இரண்டு நபர்கள் காயமடைந்தனர். காம்ரூப் மெட்ரோ மற்றும் நாகான் மாவட்டங்களில் இருவர் நிலநடுக்கத்தால் மாரடைப்பால் இறந்தனர், மேலும் பத்து பேர் காயமடைந்தனர்.

மேற்கோள்கள் 

இந்தியாவில் நிலநடுக்கங்கள்
2021 இல் இந்தியா
2021 நிலநடுக்கங்கள்
அசாம்
மீனாட்சி சிரோத்கர்

மீனாட்சி சிரோத்கர் (Meenakshi Shirodkar) (11 அக்டோபர் 1916 - 3 ஜூன் 1997) ஓர் இந்திய நடிகையாவார். முக்கியமாக மராத்தி திரைப்படங்களிலும், மராத்தி நாடகங்களிலும், தொலைக்காட்சியிலும் இவர் பணியாற்றினார். 1938இல் திரையுலகில் அறிமுகமாகி 1970களின் ஆரம்பம் வரை தொடர்ந்து படங்களில் நடித்து வந்தார். மாஸ்டர் விநாயக்குடன் பிரம்மச்சாரி (1938) என்ற மராத்தி படத்தில் நீச்சலுடையில் இவர் தோன்றியது பாரம்பரிய பார்வையாளர்களை திகைக்க வைத்தது. இவர் இரண்டு பாலிவுட் நடிகைகளான, நம்ரதா சிரோத்கர், சில்பா சிரோத்கர் ஆகியோரின் பாட்டியாவார்.

தனிப்பட்ட வாழ்க்கை 
மீனாட்சி அக்டோபர் 11, 1916 அன்று ஒரு மராத்தியக் குடும்பத்தில் இரத்தன் பெட்னேகராக பிறந்தார். சிறுவயதிலேயே இந்திய பாரம்பரிய இசையைக் கற்கத் தொடங்கினார். 1936ஆம் ஆண்டில், மருத்துவர் சிரோத்கரை மணந்தார். இவர்களுக்கு ஒரு மகன் பிறந்தார். இவரது பேத்திகள் பாலிவுட் நடிகைகளான நம்ரதா சிரோத்கரும் சில்பா சிரோத்கரும் திரைப்படத் துறையிலும் பணியாற்றியுள்ளனர். நம்ரதா 1993இல் மிஸ் இந்தியாவாக பட்டம் சூட்டப்பட்டார்.

இறப்பு 
4 ஜூன் 1997 அன்று, மீனாட்சி சிரோத்கர் தனது 80 வயதில் மும்பையில் இறந்தார்.

மேற்கோள்கள்

வெளி இணைப்புகள் 
 

20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
1997 இறப்புகள்
1916 பிறப்புகள்
மகாராட்டிர மக்கள்
ஜெய்ஸ்ரீ டி.

ஜெய்ஸ்ரீ தள்பதே (Jayshree Talpade) (பிறப்பு 1953கள்) ஓர் இந்திய நடிகையும், நடனக் கலைஞரும் ஆவார். இவர் பெரும்பாலும் பாலிவுட் படங்களில் நடிக்கிறார்.

தொழில் 
ஜெய்ஸ்ரீ, தனது தொழில் வாழ்க்கையை 5 வயதில் 1958 இல் கூஞ் உதி ஷெஹ்னா என்ற படத்துடன் தொடங்கினார். கதக் நடனக் கலைஞரான இவர் படங்களில் குத்துப் பாடல்களுக்கு நடனங்களை நிகழ்த்தத் தொடங்கியபோது புகழ் பெற்றார். இருப்பினும், இவர் ஏற்கனவே சங்கீத் சாம்ராட் தான்சேன், ஜமீன் கே தாரே (1960), பியார் கி பியாஸ் (1961) ஆகியவற்றில் குழந்தைக் கலைஞராக தொழிலில் காலூன்றியிருந்தார். இயக்குநர் கோபி கிஷன் ஒரு படத்தில் நடனமாட வாய்ப்பளித்தார். ஆரம்பத்தில் தான் மருத்துவராக வேண்டும் என நினைத்தார். ஆனால் திரைப்பட இயக்குநர் அமித் போஸ் 1968 இல் "அபிலாஷா" என்ற படத்தில் நடனமாட வாய்ப்பு அளித்தார். அதன் பிறகு, இவர் 1970 மற்றும் 1980களில் 500க்கும் மேற்பட்ட திரைப்படங்களில் நடனமாடினார். இவர் காட்டேரி-நகைச்சுவை, அனுதாபமான பாத்திரங்களை செய்துள்ளார். ஜெய்ஸ்ரீ பெங்காலி, தமிழ், தெலுங்கு, மலையாளம், கன்னடம், மார்வாடி, ராஜஸ்தானி, ஆங்கிலம், சிந்தி, அசாமி, போஜ்புரி, ஒரியா, அரியானி, கரியாலி, நேபாளி, பஞ்சாபி, மராத்தி, குஜராத்தி உள்ளிட்ட பல்வேறு இந்திய மொழிகளில் நடித்துள்ளார்.

இவர் முகமது ரபி, மன்னா தே, முகேஷ், ஆஷா போஸ்லே போன்ற நட்சத்திரங்களுடன் உலகம் முழுவதும் மேடையில் நடித்துள்ளார். மராத்தி படத்துக்காக இரு முறை மகாட்டிரா மாநில அரசு விருதுகள், 3 குசராத்து மாநில அரசு விருதுகள், ஐதராபாத்து விருது, தில்லி, மும்பையிலிருந்து 6 அரிமா சங்க விருது போன்றவற்றைப் பெற்றுள்ளார். போஜ்புரி திரைப்படங்களுக்காகவும், குசராத்தி திரைப்படங்களுக்காகவும் வாழ்நாள் சாதனையாளர் விருதைப் பெற்றார்.

சொந்த வாழ்க்கை 
1989 ல் திரைப்பட இயக்குநர் ஜெயப்பிரகாஷ் கர்நாடகியை (முன்னாள் நடிகரும் இயக்குனருமான மாஸ்டர் விநாயக்கின் மகன்) திருமணம் செய்து கொண்டார். இவர்களுக்கு சுவஸ்திக் ஜே கர்நாடகி ஒரு மகன் உள்ளார். இவரது சகோதரி மீனா டி. ஒரு நடிகையும் நடனக் கலைஞரும் ஆவார். சிரேயசு தள்பதே இவரது மருமகனாவார்.

மேற்கோள்கள் 

இந்தி தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
இந்திய தொலைக்காட்சி நடிகைகள்
மலையாளத் திரைப்பட நடிகைகள்
இந்தித் திரைப்பட நடிகைகள்
வாழும் நபர்கள்
1953 பிறப்புகள்
பங்கஜ் குமார் மிஸ்ரா

பங்கஜ் குமார் மிஸ்ரா (Pankaj Kumar Mishra) பீகாரைச் சேர்ந்த ஓர் இந்திய அரசியல்வாதி மற்றும் பீகார் சட்டமன்ற உறுப்பினர் ஆவார். 2020 பீகார் சட்டமன்றத் தேர்தலில் ஜனதா தளம் சார்பில் போட்டியிட்டு ரன்னிசைத்பூரில் வெற்றி பெற்றார்.

மேற்கோள்கள் 

பீகார் சட்டமன்ற உறுப்பினர்கள்
வாழும் நபர்கள்
சந்திரகலா

சந்திரகலா (Chandrakala) தெலுங்கு, கன்னடம், தமிழ், மலையாளம், இந்தி போன்ற மொழித் திரைப்படங்களில் தோன்றிய ஓர் இந்திய திரைப்பட நடிகை ஆவார்.

திரைப்பட வாழ்க்கை 
1963 இல் கன்னடத் திரைப்படங்களில் அறிமுகமானார். மேலும், ராஜ்குமார், கல்யாண் குமார், உதய் குமார், ராஜேஷ் ஆகியோருடன் இணைந்து நடித்தார். 1971 ஆம் ஆண்டில், சிவாஜி கணேசன்  ஸ்ரீகாந்த் ஆகியோருடன் தமிழில் வெளியான பிராப்தம் என்ற படத்தில் அறிமுகமானார். இயக்குநர் ஸ்ரீதர் இயக்கிய அலைகள் படத்தில் மிக முக்கியமான பாத்திரத்தில் நடித்திருந்தார். காலங்களில் அவள் வசந்தம், உலகம் சுற்றும் வாலிபன், மூன்று தெய்வங்கள் (நடிகர் சிவகுமாரின் இணை ) ஆகியவை இவரது மற்ற இவர் மென்மையான பாத்திரங்களுக்காக நன்கு அறியப்பட்டார். சம்பூர்ண இராமாயணத்தில் (1971), சீதா தேவியின் நடிப்பில் பார்வையாளர்களையும் விமர்சகர்களையும் கவர்ந்தார்.

இவர் தனது காலத்தின் கிட்டத்தட்ட அனைத்து நட்சத்திரங்களுடன் நடித்தார். தெலுங்கில் இவர் என். டி. ராமராவ், அக்கினேனி நாகேஸ்வர ராவ், சோபன் பாபு, கிருஷ்ணா, கிருஷ்ணம் ராஜூ தமிழில் ம. கோ. இராமச்சந்திரன், சிவாஜி கணேசன், முத்துராமன் ஆகியோருடன் நடித்தார். நோமு என்ற தெலுங்குத் திரைப்படத்தில் கதாநாயகியாக நடித்தது இவரது மிகப்பெரிய வெற்றி எனலாம்.

இறப்பு 
சந்திரகலா 21 ஜூன் 1999 அன்று 48 வயதில் புற்றுநோயால் இறந்தார்.

மேற்கோள்கள்

வெளி இணைப்புகள் 

20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
1999 இறப்புகள்
தமிழ்த் திரைப்பட நடிகைகள்
பாசில் யோசப் மாத்யூசு

பாசில் யோசப் மாத்யூசு (Basil Joseph Mathews) (28 ஆகஸ்ட் 1879 - 29 மார்ச் 1951) ஓர் ஆங்கில வரலாற்றாசிரியரும், சுயசரிதை எழுத்தாளரும், கிறித்தவ ஒன்றிப்பு இயக்கத்தின் எழுத்தாளரும் ஆவார்.

இவரது ஆரம்ப வாழ்க்கையில், ஒரு நூலகராகவும், ஒரு பத்திரிகையாளராகவும் இலண்டன் மறைபணி சங்கத்தின் ஆசிரியர் செயலாளராக இருந்தார். முதல் உலகப் போரின்போது இவர் தகவல் அமைச்சகத்தில் பணியாற்றினார்.

ஆரம்ப கால வாழ்க்கை 
மேத்யூசு 1879 இல் ஆக்சுபோர்டில் பிறந்தார், காப்பீட்டு தரகரான ஏஞ்சலோ ஆல்பிரட் ஆன்கின்சு மேத்யூசு - எம்மா கோல்க்ரோவ் ஆகியோரின் மூத்த மகனாவார். சிறுவர்களுக்கான ஆக்சுபோர்டு உயர்நிலைப் பள்ளியை விட்டு வெளியேறிய பிறகு, இவர் போட்லியன் நூலகத்திலும், ஆக்சுபோர்டு நகர நூலகத்தில் பணியாற்றினார். பின்னர் ஆக்சுபோர்டின் மான்ஸ்பீல்ட் கல்லூரியின் முதல்வர் ஆண்ட்ரூ மார்ட்டின் பேர்பெயின் என்பவரின் செயலாளாக இருந்தார். பின்னர் இவர் பல்கலைக்கழகத்தில் மெட்ரிகுலேட் செய்து 1904 இல் நவீன வரலாற்றில் இளங்கலை பட்டம் பெற்றார்.

தொழில் 
பல்கலைக்கழகத்திற்குப் பிறகு, இவர் கிறிஸ்தவ உலகம் (Christian World) என்ற பத்திரிகையின் ஆசிரியராக இருந்தார். 1910ஆம் ஆண்டு உலக மறைபணி மாநாட்டில் அறிக்கை அளித்துவிட்டு இலண்டன் மறைபணி அமைப்பின் ஆசிரியர் செயலாளரானார். 1913 ஆம் ஆண்டில், இசுக்கொட்லாந்து மறைபணியாளாரான டேவிட் லிவிங்ஸ்டனின் வாழ்க்கை வரலாற்றை இவர் தனது முதல் புத்தகமாக வெளியிட்டார். 1917 முதல் 1918 வரை, முதல் உலகப் போரின்போது, இவர் தகவல் அமைச்சகத்தில் பணியாற்றினார்.

அத்துடன் மதத்தின் வரலாறு, இயேசுவின் வாழ்க்கை உட்பட பல நூல்களை வெளியிட்டார். புக்கர் டி. வாஷிங்டன், ஜான் மோட் ஆகியோரின் வாழ்க்கை வரலாற்றையும் வெளியிட்டார். "உலகம் முழுவதும் உங்கள் குழந்தைகள் தங்கள் பாடலைப் பாடுகிறார்கள்" ( Far round the world thy children sing their song) என்ற பாடலையும் இவர் எழுதினார்.

சொந்த வாழ்க்கை 
1911 ஆம் ஆண்டில், மேத்யூசு தனது முதல் மனைவியுடன், ரெய்கேட், சர்ரேயில் வசித்து வந்தார்.  இவரது தந்தை 1928 ஆம் ஆண்டில் ஆக்சுபோர்டுக்கு அருகிலுள்ள போர்ஸ் ஹில்லில் இறந்தார். இவரது தாயார் தொண்ணூறு வயதில் 1948 இல் இறந்தார்.

இவரது முதல் மனைவி 1939இல் இறந்தார். 1940இல், கென்சிங்டனில், இவர் இரண்டாவது முறையாக வின்ப்ரெட் கிரேஸ் வில்சன் என்பவரை மணந்தார்.  இவர்,1951 ஆம் ஆண்டில் ஆக்சுபோர்டின் வார்ன்போர்ட் மருத்துவமனையில் இறந்தார்.

மரியாதைகள் 

 டாக்டர் டாக்டர், பிரித்தானிய கொலம்பியா பல்கலைக்கழகம்.

மேற்கோள்கள்

வெளி இணைப்புகள் 

Mathews, Basil 1879–1951, WorldCat
Basil Mathews, hymnsam.co.uk

1951 இறப்புகள்
1879 பிறப்புகள்
வரலாற்றாசிரியர்கள்
பசில் யோசப்

பசில் யோசப் (Basil Joseph) (பிறப்பு 28 ஏப்ரல் 1990) ஓர் இந்திய திரைப்பட இயக்குநரும், திரைக்கதை எழுத்தாளரும், நடிகரும் ஆவார், இவர் குறிப்பாக மலையாளத் திரைப்படத் துறையில் பணியாற்றுகிறார்.

தொழில் 
பசில், 2012 இல் திருவனந்தபுரம் பொறியியல் கல்லூரியில் பொறியியல் படித்த காலத்தில் சிஇடி லைப் என்ற குறும்படத்தில் ஒரு நடிகராக தனது வாழ்க்கையைத் தொடங்கினார். திருவனந்தபுரத்தில் உள்ள இன்ஃபோசிஸில் பணிபுரிந்த போது ஒரு துண்டு படம், பிரியம்வத கதராயனோ ஆகிய குறும்படங்களையும் இவர் எழுதி இயக்கியுள்ளார்.

பசில் மலையாளத் திரையுலகில் தனது வாழ்க்கையைத் தொடங்கினார். வினீத் சீனிவாசனின் மூன்றாவது இயக்கமான திர என்ற படத்தில் 2013இல் அவருக்கு உதவி இயக்குனராக இருந்தார். மலையாளத் திரைப்பட சகோதரர்கள் வினீத் சீனிவாசன் , தயான் சீனிவாசன் ஆகியோர் முதன்முறையாக இணைந்து நடித்த குஞ்சிராமயாணம் (2015) மூலம் இவர்  இயக்குனராக அறிமுகமானார். இந்த திரைப்படம் 'தேசம்' என்றழைக்கப்படும் கற்பனை கிராமத்தைச் சேர்ந்த மக்களின் கதைகளை விவரித்தது. அங்கு புராணங்கள், புராணங்கள் மற்றும் மூடநம்பிக்கைகள் அவர்களின் வாழ்க்கையில் முக்கிய பங்கு வகிக்கின்றன. இந்த படம் 2015 மலையாளத் திரைப்பட ஓணம் வெளியீடுகளில் திரையரங்க வசூலில் வணிக ரீதியான வெற்றியைப் பெற்றது. பசில் ஜோசப்பின் இரண்டாவது இயக்க முயற்சியான கோதா, மல்யுத்தத்தை மையமாகக் கொண்ட ஒரு விளையாட்டு நகைச்சுவைத் திரைப்படமாகும். இது 2017 இல் வெளியான பஞ்சாபி நடிகை வாமிகா கப்பி என்பவரின் மலையாள அறிமுகமாகும். இவரது மின்னல் முரளி என்ற இவரது மூன்றாவது படத்தில் டோவினோ தாமசு அமானுட சக்திகளைக் கொண்ட நாயகனாக நடிக்கிறார். 2020இல் அறிவிக்கப்பட்ட இந்த திரைப்படம் தற்போது படபிடிப்பிற்கு பிந்தைய பணிகளில் உள்ளது, மலையாளத் திரையுலகின் முதல் அதி நாயகன் படமாக குறிப்பிடப்பட்டுள்ளது. மேலும்,மலையாளம், தமிழ், இந்தி, தெலுங்கு, கன்னடம் , இந்தி ஆகிய மொழிகளில் ஒரே நேரத்தில் வெளியிடப்படவுள்ளது.

இவர் 2013 ஆம் ஆண்டு மலையாளத் திரைப்படமான அப் &amp; டவுன்: முகலில் ஒரலுண்டு என்ற படத்தில் அறிமுகமானார். இன்றுவரை 18 மலையாளத் திரைப்படங்களில் பல்வேறு துணை நடிகர் வேடங்களில் நடித்துள்ளார்.

சொந்த வாழ்க்கை 
ஏழு வருடங்களுக்கும் மேலாக உறவில் இருந்த பின்னர் 17 ஆகஸ்ட் 2017 அன்று, எலிசபெத் சாமுவேல் என்பவரை மணந்தார்.

மேற்கோள்கள்

வெளி இணைப்புகள் 

1990 பிறப்புகள்
மலையாளத் திரைப்பட இயக்குநர்கள்
மலையாளத் திரைப்பட நடிகர்கள்
வயநாடு மாவட்ட நபர்கள்
வாழும் நபர்கள்
ஆண்மை தவறேல்

ஆண்மை தவறேல் (Aanmai Thavarael) என்பது 2011 ஆம் ஆண்டு வெளியான தமிழ் குற்ற பரபரப்பூட்டும் திரைப்படம் ஆகும். இதை குழந்தை வேலப்பன் எழுதி இயக்கினார். இந்தப் படத்தில், புதுமுகங்கள் துருவா, ஸ்ருதி, சம்பத் ராஜ், பஞ்சு சுப்பு ஆகியோர் முதன்மை வேடங்களில் நடித்தனர். இது மாந்தக் கடத்துகை பற்றிய படமாகும். இது 2011 சூன் 3 அன்று வெளியானது.

நடிப்பு 

 துருவா வெற்றியாக
 சுருதி யமுனாவாக
 சம்பத் ராஜ் சார்லஸ் ஆண்டனியாக
 சுப்பு பஞ்சு அருணாச்சலம் மிஸ்டர் ஏ வாக
 ஜான் விஜய் 'ஆந்திரா' பிரசாதாக
 அன்னி கில் கேரளப் பெண்ணாக 
 சுலில் குமார் பவனாக
 லட்சுமி ராமகிருஷ்ணன் மேரியாக
 தீபிகா காமையா
 கிரேன் மனோகர்
 மனோபாலா
 தரன் 
 நந்தா சரவணன் காவலராக

இசை 
இப்படத்திற்கு மரியா மனோகர் இசையமைத்தார்.

 "நோனா நோனா" - தேவ், கிருத்திகா
 "காதல் அடைமழை" - கிரிஷ், ரம்யா
 "வழியில் தொலைந்து" - பத்மலதா
 "சதா சதா" - கார்த்திகேயன், நவீன், வெங்கட் ரெங்கநாதன்

வரவேற்பு 
பிஹைண்ட்வுட்ஸ் எழுதிய விமர்சனத்தில் "முதலில், அத்தகைய தைரியமான விஷயத்தைக் கொண்டு வந்த குழுவுக்கு வாழ்த்துக்கள். படத்தின் கதை தரமானதாக படத்தை உயர்ந்த நிலையில் வைக்கிறது. இயக்குநருக்கு தெளிவான கவனம் உள்ளது. குற்றம் மற்றும் காவல்துறை செயல்படும் வழியைக் காட்டுவதில், அவர் பெரும்பாலான பகுதிகளில் வெற்றி பெறுகிறார் ". நியூஸ் 18 எழுதியதில் "அறிமுக எழுத்தாளர்-இயக்குநர் குழந்தை வேலப்பன் தனது கதையை மையமாகக் கொண்டுள்ளார். மேலும் அவரது கதை விவரிப்பை சீரான வேகத்தில் நகர்த்துகிறார்". நவ்ரன்னிங் எழுதுகையில் "ஆண்மை தவறேல் ஒரு நீண்ட, மந்தமான படம், நீங்கள் திரையரங்கை விட்டு வெளியே வந்தவுடன் உங்களுக்கு எந்த தாக்கத்தையும் ஏற்படுத்தாது".

மேற்கோள்கள்

வெளி இணைப்புகள் 
 

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
மனோபாலா நடித்த திரைப்படங்கள்
அஞ்சு குரியன்

அஞ்சு குரியன் (Anju Kurian) ஓர் இந்திய திரைப்பட நடிகையாவார். இவர் மலையாளம் மற்றும் தமிழ் திரைப்படங்களில் நடித்துவருகிறார். 2016 ஆம் ஆண்டு வெளியான மலையாளத் திரைப்படமான கவி உதேசிச்சத்து, 2018 ஆம் ஆண்டு வெளியான நான் பிரகாசன் ஆகிய படங்களில் நடித்ததன் மூலம் மிகவும் பிரபலமானவர்.

தொழில் 
அல்போன்சு புத்திரன் இயக்கிய நேரம் என்ற திரைப்படத்தில் துணை வேடத்தில் மலையாளத் திரையுலகில் தனது வாழ்க்கையைத் தொடங்கினார். அடுத்த வருடம், ஓம் சாந்தி ஓஷானா என்ற படத்தில் துணை நடிகராக நடித்தார். இவர் பல குறும்படங்களிலும் இசை தொகுப்புகளிலும் நடித்துள்ளார். 2019 ஆம் ஆண்டில், அர்ஜுன் - கோகுல் இயக்கி கார்த்திக் நடித்த ஷிபு திரைப்படத்தில் கதாநாயகியாக நடித்தார். ஜாக் &டேனியல் ஜெயசூர்யா இயக்கத்தில் திலீப், அர்ஜுன் ஆகியோருடன் நடித்தார்.

மேற்கோள்கள்

வெளி இணைப்புகள் 
 
 
 

1993 பிறப்புகள்
வாழும் நபர்கள்
கேரள நபர்கள்
மலையாளத் திரைப்பட நடிகைகள்
காந்திபுரம் மத்திய பேருந்து நிலையம், கோயம்புத்தூர்

காந்திபுரம் மத்திய பேருந்து நிலையம் (Gandhipuram Central Bus Terminus) என்பது இந்தியாவின், தமிழ்நாடு மாநிலத்தில், கோயம்புத்தூர் நகரப் பகுதியில் உள்ள ஒரு பேருந்து நிலையமாகும். இங்கு நகரங்களுக்கு இடையேயான பேருந்து சேவை செயல்படுகிறது. தொலைதூர பயணம் செல்லும் தனியார் பேருந்துகள் இயக்கப்படும் பேருந்து நிலையமும் இங்கு செயல்படுகிறது.

வரலாறு 
கோயம்புத்தூர் நகரில் பேருந்து சேவைக்காக முதன்முதலாக காந்திபுரத்தில் ஒரு புறநகர் பேருந்து நிலையம் 1974ஆம் ஆண்டு கட்டப்பட்டது. பின்னர் நகரில் எழுந்த போக்குவரத்து நெரிசலைக் கருத்தில் கொண்டு உக்கடம், சிங்காநல்லூர், சாய்பாபாகாலனி  பகுதிகளில் துணை-பேருந்து நிலையங்கள் கட்டப்பட்டன.

சேலம், ஈரோடு, தருமபுரி, ஓசூர், நாமக்கல், கோபிசெட்டிபாளையம், சத்தியமங்கலம், மேட்டுப்பாளையம் மற்றும் திருப்பூர் செல்லும் வடகிழக்கு மற்றும் வடக்கு நோக்கி செல்லும் பேருந்துகள் மற்றும் கிழக்கு நோக்கி தாராபுரம் மற்றும் கரூர் செல்லும் பேருந்துகளுக்கான பேருந்து நிலையமாக காந்திபுரம் மத்திய பேருந்து நிலையம் உள்ளது. கோயம்புத்தூர் கோட்டத்தால் இயக்கப்படும் 119 நகரங்களுக்கு இடையேயான வழித்தடங்கள் உள்ளன. இத்தடங்களில் 500 பேருந்துகள் இயக்கப்படுகின்றன.

சேவைகள்

மேற்கோள்கள்

கோயம்புத்தூர் மாவட்டம்
சொல்ல சொல்ல இனிக்கும்

சொல்ல சொல்ல இனிக்கும் (Solla Solla Inikkum) என்பது 2009 ஆண்டு வெளியான இந்திய தமிழ்த் திரைப்படம். இப்படத்தை ஜி. முரளி அப்பாஸ் இயக்கியுள்ளார். இவர் இதற்கு முன் ராசி என்ற படத்தை இவர் இயக்கினார். இந்த படத்தில் நவ்தீப், மதுமிதா, மல்லிகா கபூர் ஆகியோர் முக்கிய கதாபாத்திரங்களில் நடித்தனர். பிரகாஷ் ராஜ், சுஜா, சாரா ஆலம்பரா, சந்தானம், லிவிங்ஸ்டன், ஆஷிஷ் வித்யார்த்தி ஆகியோர் துணை வேடங்களில் நடித்துள்ளனர். இந்த படத்தின் பணிகள் 14 மே 2008 இல் தொடங்கப்பட்டது, 2009 கோடையில் வெளியிடப்பட்டது.

கதை 
விஜயகுமாரின் மகன் சத்யா ( நவ்தீப் ) பட்டப்படிப்பை முடித்துவிட்டு நண்பர்களான குரு ( அபிநய் ), சத்யன் ( சத்யன் ) ஆகியோருடன் நேரத்தை செலவிட்டு வருகிறார்.  அஞ்சலியை (சாரா அலம்பரா) சந்திக்கும் வரை அவனது வாழ்க்கை சிக்கலற்றதாகவே செல்கிறது. அஞ்சலியுடன் நட்பில் தொடங்கி அது காதலாக மாறுகிறது. அவன் அவளிடம் தன் காதலை சொல்லும்போது, அவள் அதை நிராகரிக்கிறாள். தான் அதுபோல பழகவில்லை என்கிறாள். அடுத்து மேக்னா (சுஜா) வருகிறாள், அவர்களிருவரும் பழகுகிறார்கள். அவள் அவனினிடம் பொழுதை போக்கவே பழகுவதாக கூறுகிறாள். சத்யா ராதிகாவை ( மதுமிதா ) சந்திக்கிறான். அவர்கள் நெருங்கிய நண்பர்களாக ஆகிறார்கள். குருவும் அவளுடன் பழகுகிறான். ராதிகாவை திருமணம் செய்து கொள்ள விரும்புவதாக சத்யா தெரிவிக்க முடிவு செய்தபோது, அவளும் குருவும் ஒருவரை ஒருவர் காதலிப்பதாக கூறி குண்டை வீசுகிறாள். குரு அவளை ஊர்சுற்ற அழைத்துச் சென்றான். அவளைப் பயன்படுத்திக் கொண்ட பிறகு, அவன் அவளை விட்டு விலகுகிறான். சத்யா இடையில் நுழைந்து அவளை திருமணம் செய்து கொள்வேண்டும் என்று குருவை வலியுறுத்துகிறான். குரு பத்ரி நாராயணனிடம் ( பிரகாஷ் ராஜ் ) அடைக்கலம் ஆகிறான். பத்ரி நாராயணன் சமுதாயத்தில் நல்ல செல்வாக்குள்ள மனிதர். அவர் குருவுக்கு பக்கபலமாக இருக்கிறார். சத்யா போராடி அவளுக்கு நீதிபெற்றுத் தருகிறான். அதன்பிறகு அனு ( மல்லிகா கபூர் ) சத்யாவின் வாழ்க்கையில் நுழைகிறாள்.

நடிப்பு 

 நவ்தீப் சத்யா
 மதுமிதா (நடிகை) இராதிகா
 மல்லிகா கபூர் அனுராதா
 பிரகாஷ் ராஜ் பத்ரி நாராயணன்
 சுஜா வருணீ மேகா
 சாரா ஆலம்பரா - அஞ்சலி
 சந்தானம்
 லிவிங்ஸ்டன் ஜெயராமன்
 ஆஷிஷ் வித்யார்த்தி மதியழகன்
 அபிநய் குரு
 விஜயகுமார் சத்தியாவின் தந்தை
 தேவதர்சினி பத்ரியின் மனைவி
 சத்தியன் சத்தியன்
 நாசர்
 மீரா கிருஷ்ணன்
 இளவரசு
 சிறீரஞ்சனி

இசை 
இப்படத்திற்கான இசையை பரத்வாஜ் அமைத்துள்ளார்.

வெளியீடு 
ரெடிஃப் படத்திற்கு ஐந்து நட்சத்திரங்களில் இரண்டை கொடுத்தது. மேலும் "சொல்ல சொல்ல இனிக்கும் நல்ல உள்ளடக்கம் கொண்டது. படம் நன்றாகத் தொடங்குகின்றது, அது மந்தமாகவும், மிகைக் காட்சிகள் இல்லாமல் இருந்திருந்தால், உண்மையில் அதன் பார்வையாளர்களை கவர்வதற்கு வாய்ப்பாக இருந்திருக்கலாம்" என்று குறிப்பிட்டது.

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
பரத்வாஜ் இசையமைத்த திரைப்படங்கள்
2009 தமிழ்த் திரைப்படங்கள்
பிரகாஷ் ராஜ் நடித்த திரைப்படங்கள்
சந்தானம் நடித்த திரைப்படங்கள்
லிவிங்ஸ்டன் நடித்த திரைப்படங்கள்
நாசர் நடித்த தமிழ்த் திரைப்படங்கள்
சமுத்ராலா ராகவாச்சார்யா

சமுத்ராலா வெங்கட ராகவாச்சார்யலு (Samudrala Raghavacharya) (19 ஜூலை 1902 - 16 மார்ச் 1968), மூத்த சமுத்ரா என்றும் அழைக்கப்படும் இவர் ஓர் இந்திய திரைப்பட திரைக்கதை எழுத்தாளரும், உரையாடல் எழுத்தாளரும், பாடலாசிரியரும், பின்னணி பாடகரும், இயக்குநரும், தயாரிப்பாளரும் ஆவார். இவர் முக்கியமாக தெலுங்குத் திரைப்படத் துறையில் தனது படைப்புகளுக்கு பெயர் பெற்றவர்.  சமுத்ராலா 1937இல் திரையுகில் அறிமுகமானார். மேலும் கண்டசாலாவுடன் இணைந்து பணியாற்றியதற்காக அறியப்பட்டார்.

சொந்த வாழ்க்கை 
சமுத்ராலா ராகவாச்சார்யா, 1902ஆம் ஆண்டில் ஆந்திராவின் ரேபள்ளே வட்டத்திலுள்ள பெத்தபுலிவாரு என்ற ஊரில் பிறந்தார்.

மேற்கோள்கள்

வெளி இணைப்புகள் 
 

தெலுங்குத் திரைப்படப் பின்னணிப் பாடகர்கள்
குண்டூர் மாவட்ட நபர்கள்
1968 இறப்புகள்
1902 பிறப்புகள்
தெலுங்குத் திரைப்பட இயக்குநர்கள்
தெலுங்கு எழுத்தாளர்கள்
கபீர்வாத்

கபீர்வாத் (Kabirvad) என்பது நருமதை ஆற்றில் ஒரு சிறிய நதித் தீவில் அமைந்துள்ள ஒரு ஆலமரம். இது இந்தியாவின் குஜராத் மாநிலத்தில் பாரூச் மாவட்டத்தில் அமைந்துள்ளது. இம்மரமும் இடமும் 15 ஆம் நூற்றாண்டின் மாயக் கவிஞர் கபீருடன் தொடர்புடையது. கபீருக்கு அர்ப்பணிக்கப்பட்ட ஒரு கோவில் உள்ளது. ஆலமரம் டாட்டூனில் இருந்து முளைத்ததாக நம்பப்படுகிறது (பல் துலக்குவதற்கு பயன்படுத்தப்படும் குச்சம்). இந்த இடம் மதத் தலமாகவும், பிரபலமான சுற்றுலாத் தலமாகவும் உள்ளது.

விரிவாக்கம் 
மகா அலெக்சாண்டரின் படைத்தளபதியான நியார்சஸ் நர்மதா நதிக்கரையில் ஒரு குறிப்பிட்ட மரத்தினைப் பற்றி விவரித்துள்ளார். அது கபீர்வாதாக இருக்க சாத்தியமுள்ளது. மரத்தின் விதானம் மிகவும் விரிவானது, அது 7000 பேருக்கு அடைக்கலம் கொடுக்கும் பரப்பு கொண்டது. இது பின்னர் ஜேம்ஸ் ஃபோர்ப்ஸ் (1749-1819) தனது ஓரியண்டல் மெமோயர்ஸ் (1813-1815) இல் இம்மரமானது கிட்டத்தட்ட 610 மீட்டர் (2000 அடி) சுற்றளவும் 3000-இற்கு மேற்பட்ட கிளைகளைக் கொண்டது எனவும் விவரித்துள்ளார்.  தற்போது அதன் விதானமானது 17,520 சதுர மீட்டர் (4.33 ஏக்கர்கள்) பரப்பளவுடனும், 641 மீ (2103 அடி) சுற்றளவுடன் காணப்படுகிறது.

போக்குவரத்து 
பரூச்சில் இருந்து ஜானோருக்கு சுக்லாரித் வழியாகச் செல்லும் போது கபீர்மதி என அழைக்கப்படும் ஓரிடத்தில் உள்ளது. இங்கிருந்து படகு சவாரி மூலம் மக்கள் ஆற்றுத் தீவுக்கு அழைத்து வரப்படுகிறார்கள்.

புராணக்கதை 
குஜராத்தின் பரூச் மாவட்டத்தில் மங்களேஷ்வர் கிராமத்திற்கு அருகில் உள்ள சுக்லதீர்த் என்ற கிராமத்தில் ஜீவா மற்றும் தத்வா என்ற இரண்டு பிராமண சகோதரர்கள் இருந்ததாகவும், ஒருமுறை, அவர்கள் ஒரு உண்மையான துறவியைக் கண்டுபிடிக்க தூண்டப்பட்டதாகவும், எனவே, உண்மையான துறவியை அடையாளம் காண, அவர்கள் தங்கள் முற்றத்தில் ஒரு ஆலமரத்தின் உலர்ந்த செடியை நட்டு, எந்தத் துறவியின் கால்-தேன் காய்ந்த தளிர்களை பச்சை நிறமாக மாற்றுகிறதோ, அந்தக் கால்களுக்குச் சொந்தமானவர் தான் உண்மையான புனிதர் என்று முடிவெடுத்ததாகவும் கூறப்படுகிறது. கபீர் சாஹிப்பின் அடி-அமிர்தத்தால் மட்டுமே அந்த காய்ந்த மரக்கன்று பச்சை நிறமாக மாறியது. அதுவே இன்று கபீர்வாத்தில் உருவாகியுள்ளது.

மேற்கோள்கள் 

நருமதை
குஜராத்திலுள்ள இந்து கோயில்கள்
Coordinates on Wikidata
பெ. ஜோ. நோவாக்கு

பெஞ்சமின் ஜோசப் மனலி நோவாக் (பிறப்பு : ஜூலை 31, 1979)  என்பவர் ஒரு அமெரிக்க நடிகர், எழுத்தாளர், நகைச்சுவை நடிகர் மற்றும் இயக்குநர் ஆவார். நோவக் என்.பி.சி. இன் சூழ்நிலை நகைச்சுவைத் தொடரான தி ஆபீஸ் (2005-2013) இன் எழுத்தாளர்கள், நிர்வாக தயாரிப்பாளர்கள் மற்றும் இயக்குநர்களில் ஒருவராக அறியப்படுகிறார், அதில் அவர் ரயன் ஹோவர்டாகவும் நடித்தார்.

மேற்கோள்கள் 

அமெரிக்க நடிகர்கள்
அமெரிக்க தொலைக்காட்சி நடிகர்கள்
அமெரிக்க தொலைக்காட்சி எழுத்தாளர்கள்
வாழும் நபர்கள்